Rikunarita-ORG/Wikinium huggingface dataset:
# ma Tawansinsuju

| ma Tawansinsuju
 Tawantinsuyu (toki Kesuwa) |
| --- |
|  sitelen lawa |
|  |
| ma suli Tawansinsuju lon tenpo wawa nanpa wan ona (tenpo sike 1525) |
| ma tomo lawa | ma tomo Kuseku |
| toki lawa | toki Kesuwa |
| toki ante | toki Imala toki Pukina toki ante |
| jan lawa | jan Pasakute (nanpa wan) jan Atawape (nanpa pini) |
| tenpo open | tenpo sike nanpa 1438 |
| tenpo pini | tenpo sike nanpa 1533 |

**ma Tawansinsuju** (toki Kesuwa la: *Tawantinsuyu*, "ma pi ma lili tu tu") anu **ma Inka** (toki Kesuwa la: *Inka*, "jan lawa") li ma suli pi tenpo pini lon ma Amelika seli. tenpo ona la, jan tan ma Elopa li kama ala tawa ma Amelika. ona li pini tan ni: jan pi ma Epanja li utala li anpa e ona.

ona li lon pini suno pi ma Amelika seli. tenpo ni la ma ona li lon ma Pelu li lon ma Ekuwato li lon ma Polipija li lon ma Alensina li lon ma Sile.

## lipu ante

* kulupu jan nanpa wan pi ma Amelika
# kulupu jan Sine

jan Sine
**kulupu jan Sine** (toki Sine la: *Diné, Naabeehó*) li jan nanpa wan pi ma Amelika. ona li kama tan ma Mewika li lon ma Numesiko li lon ma Ewisona li lon ma Juta. nanpa mute la, ona li kulupu jan nanpa wan pi nanpa wan lon ma Mewika. tomo ona li lon ma pi telo mute ala. ma ona li suli a. taso, kulupu jan ni li jo ala e mani mute.
# ilo mun

sitelen pi ilo Pojate.
**ilo mun** li tawa lon insa pi sewi pimeja, li weka tan ma. ona li sike e mun. jan li kepeken ona tan ni: ona li ken pana e sona mute. ona li ken lukin e kon sewi ma, li ken pana e nasin tawa jan, li ken kama sona e sona sin, li ken pali e ijo ante. kulupu pi ilo sona li kepeken ilo mun. ilo mun nanpa wan li ilo Suni 1 (*toki Losi: спутник*). tenpo sike nanpa 1957 la, ma Sesesele li pana e ona tawa sewi.